b'\n_START_ARTICLE_\nFrederick J. Stephens\n_START_SECTION_\nFamiliebakgrunn\n_START_PARAGRAPH_\nP\xc3\xa5 morssiden er familien av irsk og skotsk avstamning, og farssiden er av engelsk og flamsk opprinnelse. Det er mest sannsynlig at \xc2\xabStephens\xc2\xbb-andelen av familien kom til England i l\xc3\xb8pet av forf\xc3\xb8lgelsen av hugenottene rundt 1580. Mange folk fra Nederlandene flyktet til England i l\xc3\xb8pet av denne perioden, og de fleste bosatte seg i Lancashire hvor de etablerte en bomullsindustri._NEWLINE_Under den andre verdenskrig var familien engasjert i krigsproduksjon, noe som fortsatte ogs\xc3\xa5 etter krigen, ogs\xc3\xa5 med produksjon av industriovner og annet industriutstyr som var viktig for gjenoppbygging av landet etter krigen. Mye av dette skjedde i Clydenbank-omr\xc3\xa5det i Glasgow som var blitt vesentlig \xc3\xb8delagt av tysk bombing og gjenoppbygging var prioritert.\n_START_SECTION_\nUtdannelse og arbeid\n_START_PARAGRAPH_\nP\xc3\xa5 tidlig 1950-tallet flyttet familien Stephens tilbake til Manchester, farens hjemsted, fra Glasgow som var morens hjemsted. Frederick John var enebarn. Etter ungdomsskolen fikk han en l\xc3\xa6rlingplass hos trykkeriet F. Collins and Co i Bury, et lite tettsted nord for Manchester. Han kom til bli arbeidende resten av livet innenfor trykkeri og forlagsbransjen, p\xc3\xa5 alle niv\xc3\xa5er.\n_START_SECTION_\nInteresser\n_START_PARAGRAPH_\nHan hadde tidlig interesse p\xc3\xa5 \xc3\xa5 samle p\xc3\xa5 ting, og siden barndommen samlet han p\xc3\xa5 gjenstander ifra det tredje rike. Da han jobbet med trykking og utgivelser av b\xc3\xb8ker falt det naturlig for ham \xc3\xa5 skrive en bok om det tredje rikes blankv\xc3\xa5pen. Det var dette som gjorde at han senere publiserte flere framtidige b\xc3\xb8ker. Hans f\xc3\xb8rste bok, A guide to Nazi daggers, swords and bayonets, ble utgitt p\xc3\xa5 privat forlag i 1965.'